वह सीसा, रजत, स्वर्ण और ताम्र जैसी धात्वों को पिघलाकर साँचों में ढालकर विभिन्न प्रकार की वस्तुएँ बनाते थे।
प्राचीन भारत में लोगों को आधुनिक विज्ञान के उदय से बहुत पहले से अनेकों वैज्ञानिक तथ्यों की जानकारी थी। वह उस ज्ञान का उपयोग जीवन के विभिन्न क्षेत्रों में करते थे। इनमें धातुकर्म, औषधनिर्माण, सौन्दर्य प्रसाधन उत्पादन, काच निर्माण, रंजक इत्यादि सम्मिलित थे। सिन्ध में मुअनजो-दड़ो और पंजाब में हड़प्पा में की गई योजनाबद्ध उत्खनन "उत्खनन (पुरातत्व)") से सिद्ध होता है कि भारत में रासायनिकी के विकास की कहानी अत्यधिक पुरातन है। पुरातत्विक परिणामों से पता चलता है कि निर्माण हेतु पक्की ईंटों का प्रयोग होता था और मिट्टी के बर्तनों का उत्पादन अधिक मात्रा में किया जाता था। इसे प्राचीनतम रासायनिक प्रक्रम माना जा सकता है जिसमें वांछनीय गुण प्राप्त करने के लिए पदार्थों को मिलाकर डाला और अग्नि द्वारा गरम किया जाता था। मुअनजो-दड़ो में काचलेपित मृदा बर्तनों के अवशेष प्राप्त हुए हैं। निर्माण कार्य में जिप्सम सीमेंट का प्रयोग किया गया है जिसमें चूना, बालू और सूक्ष्म मात्रा में कैल्सियम कार्बोनेट मिलाया गया है। हड़प्पा के लोग टिन लेपित बर्तन बनाते थे। वह सीसा, रजत, स्वर्ण और ताम्र जैसी धात्वों को पिघलाकर साँचों में ढालकर विभिन्न प्रकार की वस्तुएँ बनाते थे। वह टिन और आर्सेनिक मिलाकर शिल्प बनाने के लिए ताम्र की काठुर्य सुधारते थे। दक्षिण भारत में मस्की (1000 -900 ईपू) तथा उत्तर भारत में हस्तिनापुर और तक्षशिला (1000 - 200 ईपू) में काच की वस्तुएँ प्राप्त हुई है। काच को लेपित कर रंजन हेतु धात्वों के ऑक्साइड मिलाए जाते थे। अजन्ता और एलोरा की दीवारों पर पाई गई चित्रकारी, जो अनेकों वर्षों के पश्चात् भी नूतन जैसी लगती है, पुरातन भारत में विज्ञान का ज्ञान शिखर पर होना सिद्ध करती हैं।